Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 338/14/6601	Banská Bystrica, 15.6.2015
EEČ : 2-45-136-2015

U Z N E S E N I E

Trestná vec:	obvinený XXXXX  
Prečin:	Pokračovací prečin Krádeže podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX, 
2.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 33,54 € 
b.	Peňažná suma určená na všeobecne prospešné účely: 20,00 € 
c.	Konkrétny adresát peňažnej sumy určenej na všeobecne prospešné účely: Spoločnosť na pomoc osobám s autizmom Banská Bystrica, Kollárova 12, IČO: 37 828 088 
d.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Banská Bystrica - Západ pod spisovou značkou XXXXX
dňa 28.06.2014 v čase o 15.50 hod. v Banskej Bystrici, v SC Europa, Na Troskách č. 25, v priestoroch predajne XXXXX odcudzil micro SDXC kartu class 10, 64GB s adaptérom v hodnote 49,99 eur s ochranným boxom v hodnote 5,- eur takým spôsobom, že tovar vložil do vrecka nohavíc a bez zaplatenia prešiel pokladničnou zónou,  následne bol zastavený pracovníkom SBS, avšak tovar, ktorý mu bol odobratý bol poškodený a nemohol byť vrátený naspäť do predaja, čím svojim konaním spôsobil poškodenej spoločnosti XXXXX XXXXX, XXXXX, XXXXX škodu vo výške 54,99 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola v blokovom konaní, na základe bloku č. 15017117 uložená bloková pokuta vo výške 30,-eur,
dňa 28.06.2014 v čase o 16.10 hod. v Banskej Bystrici, v SC Europa, Na Troskách č. 25, v priestoroch predajne XXXXX odcudzil pánske rifle v hodnote 25,98 eur takým spôsobom, že v prezliekacej kabínke tovar vložil do svojho ruksaku a bez zaplatenia prešiel pokladničnou zónou,  následne bol zastavený pracovníkom SBS a tovar bol v nepoškodenom stave vrátený do predaja, čím svojim konaním spôsobil poškodenej spoločnosti XXXXX škodu vo výške 25,98 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola v blokovom konaní, na základe bloku č. 15017117 uložená bloková pokuta vo výške 30,-eur.

Odôvodnenie: 
Uznesením sp. zn. XXXXX zo dňa 28.06.2014 poverený príslušník PZ, Obvodného oddelenia PZ, Banská Bystrica -západ vzniesol podľa § 206 ods. 1 Tr. por. obvinenie XXXXX pre pokračovací prečin krádeže podľa §  212 ods. 2 písm. f) Tr. zák., ktorého sa mal dopustiť na tom skutkovom základe, že 

dňa 28.06.2014 v čase o 15.50 hod. v Banskej Bystrici, v SC Europa, Na Troskách č. 25, v priestoroch predajne XXXXXdcudzil micro SDXC kartu class 10, 64GB s adaptérom v hodnote 49,99 eur s ochranným boxom v hodnote 5,- eur takým spôsobom, že tovar vložil do vrecka nohavíc a bez zaplatenia prešiel pokladničnou zónou,  následne bol zastavený pracovníkom SBS, avšak tovar, ktorý mu bol odobratý bol poškodený a nemohol byť vrátený naspäť do predaja, čím svojim konaním spôsobil poškodenej spoločnosti XXXXX škodu vo výške 54,99 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola v blokovom konaní, na základe bloku č. 15017117 uložená bloková pokuta vo výške 30,-eur,

dňa 28.06.2014 v čase o 16.10 hod. v Banskej Bystrici, v SC Europa, Na Troskách č. 25, v priestoroch predajne XXXXX odcudzil pánske rifle v hodnote 25,98 eur takým spôsobom, že v prezliekacej kabínke tovar vložil do svojho ruksaku a bez zaplatenia prešiel pokladničnou zónou,  následne bol zastavený pracovníkom SBS a tovar bol v nepoškodenom stave vrátený do predaja, čím svojim konaním spôsobil poškodenej spoločnosti XXXXX škodu vo výške 25,98 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola v blokovom konaní, na základe bloku č. 15017117 uložená bloková pokuta vo výške 30,-eur.

 V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol 12.02.2015 dozorujúcim prokurátorom udelený súhlas s vykonaním mediácie a spisový materiál bol s príslušným pokynom zaslaný mediačnej a probačnej úradníčke Okresného súdu Banská Bystrica.

Vykonaným dokazovaním v prípravnom konaní bolo preukázané, že obvinený svojim konaním naplnil všetky znaky skutkovej podstaty pokračovacieho prečinu krádeže podľa  § 212 ods. 2 písm. f) Tr. zák. 

Dňa 05.05.2015 bola mediačnou úradníčkou Okresného súdu XXXXX predložená správa o výsledku mediácie. Obvinený v  rámci mediácie vyhlásil, že spáchal skutky, pre ktoré je stíhaný.  Zároveň vyhlásil, že má záujem vyriešiť predmetnú trestnú vec uzatvorením zmieru, pričom zároveň uviedol, že na účet Okresnej prokuratúry Banská Bystrica uhradí na všeobecne prospešné účely sumu 20,-EUR, z toho 10,-EUR uhradí Spoločnosti na pomoc osobám s autizmom Banská Bystrica, Kollárova 12. 

Konaním obvineného vznikla na základe vyčíslenia poškodeného, spoločnosti XXXXX škoda vo výške 33,54, ktorú tak ako to vyplýva zo spisového materiálu, konkrétne zo zápisnice Okresného súdu Banská Bystrica z mediácie zo dňa 04.05.2015, obvinený dňa 27.04.2015 nahradil v plnej výške. Túto skutočnosť potvrdil svedok poškodený. Svedkyňa poškodená, zastupujúca spoločnosť XXXXX nárok na náhradu škody neuplatnila, nakoľko tovar bol v nepoškodenom stave vrátený do predaja.

Dňa 09.06.2015 bola na účet Okresnej prokuratúry Banská Bystrica prijatá úhrada v sume 20,-eur, určená na všeobecne prospešné účely, ktorá suma nie je zrejme neprimeraná závažnosti spáchaného prečinu. 
. 
Z uvedenej sumy, ktorú do pokladne zložil obvinený,  je 50% vo výške 10,- EUR poukázaných na peňažnú pomoc poškodeným trestnými činmi a zvyšných 50% vo   výške 10,-EUR konkrétnemu adresátovi určenému obvineným - XXXXX

Dňa 04.05.2015 bol pred mediačnou úradníčkou Okresného súdu Banská Bystrica uzatvorený zmier medzi obvineným a poškodeným.
 
 Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c)	zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

Vzhľadom na skutočnosť, že pre prečin krádeže podľa § 212 ods. 2 písm. f) Tr. zák. je ustanovený trest odňatia slobody, ktorého horná hranica neprevyšuje 5 rokov, obvinený vyhlásil, že spáchal skutky, za ktoré mu bolo vznesené obvinenie a zložil na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno konštatovať, že boli splnené všetky zákonné podmienky § 220 odsek 1 Trestného poriadku.
 
	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu sťažnosť nie je prípustná.

JUDr. Viera Lichá Valicová
prokurátorka